Pris for forskning på kroppskunst
	

	Siv Ellen Kraft fikk Forskningsprisen til yngre forskere 2006 ved Universitetet i Tromsø. På grunn av forskeropphold i USA kunne hun ikke selv være tilstede under årsfesten for å motta prisen. Arkivfoto: Randi M. Solhaug


Forskningsprisen til yngre forskere 2006 gikk til førsteamanuensis Siv Ellen Kraft ved Institutt for religionsvitenskap. Hun kunne ikke selv være tilstede for å motta prisen ettersom hun er på forskeropphold i USA. Prisen ble derfor tatt imot av Hans P. Clemetsen og han overbrakte hilsen og takk fra prisvinneren.

Siv Ellen Kraft har markert seg som en fremtredende ekspert på teosofi og har arbeidet med ulike former for nyreligiøsitet. 

I 2005 ga hun ut boka ”Den ville kroppen. Tatovering, piercing og smerteritualer i dag”. Her presenteres ulike former for senmoderne kroppsmodifikasjon og forfatteren prøver å belyse hva som får folk til å henge seg i kroker, tatovere seg eller hvorfor det er blitt mote med permanente kroppsmerker. I norsk sammenheng er dette nybrottsarbeid, mener bedømmelseskomiteen.

Reportasje og øvrige vinnere:

http://uit.no/nyheter/tromsoflaket/2980
